Mizík, Stanislav, poslanec NR SR (2021-06-30):
Pravda, beriem to. Takže zopár poznámok k dnešnému rokovaniu. Vážené kolegyne a kolegovia, v prvom rade by som chcel povedať, že považujem za chybné, zlé, dokonca aj zvrátené takéto nočné rokovania, ako malo byť včera. A prečo? No pretože v minulom volebnom období to bolo kritizované vtedajšou opozíciou a teraz, keď minulá opozícia je vládna koalícia, opäť sa v tom pokračujem. Trošku schizofrénia, nie? Je to choré, je to zvrátené, aj keď súhlasím s odvolávaním. Ale nech sa to radšej už deje za bieleho dňa, nech to robíme ako ľudia. Včerajší cirkus v parlamente, to len bola poriadna hanba. Upozorňujem všetkých, ktorí by chceli povedať, že budem hovoriť nejaké invektívy, že to nebudú invektívy, to bude len popis činnosti Igora Matoviča. A teraz k veci. Slovensko nemohla postihnúť väčšia katastrofa ako tá, keď sa stal Igor Matovič premiérom. Nikdy totižto nemal osobnostné predpoklady byť premiérom. Jeho egocentrizmus, jeho prapodivné psychické pochody mohli zaujať, mohli zaujať ako pikošky opozičného šaša a výtržníka. To tiež nie sú invektíva. Šašo? Pamätáte si na tričká, bannery, falošné peniaze? Výtržníka? To tiež nie je invektívum. Bola bitka, skoro bola bitka tuná s poslancami SMER-u. A premiér? To hádam nie. O čo väčšia kovbojka sa stala, keď sa urobila rošáda a z capa sa stal záhradník, to je minister financií. Prečo cap? Aby to opäť nebola invektíva, popis činnosti: lebo robil finty, ekonomické finty hraničiace za, ktoré sú za hranu zákona. Čítal som dnes vyjadrenia bývalých ministrov financií, a to Schmögnerovej, Mikloša či Kamenického. Niektoré vlastnosti Igora Matoviča trafili a aj ich aj prečítam. Ale najprv by som chcel upozorniť, že aj oni sa môžu akurát tak hanbiť, aj keď uznám, že v porovnaní s Matovičom ako odborníci sú v porovnaní ako vysokoškoláci s jasličkárom. To sa týka odbornosti. Napríklad za Mikloša sa Slovensko stalo suterénom, otrokom pánov a vydávali ho za tigra. No keď tigra, tak s vypadanými chlpami. Za Kažimíra a Kamenického zase prekvitali zlodejstvá cez vratky DPH, obrovská korupcia. Sebakritika by im nezaškodila, ale povedali aj pravdu, veľkú pravdu. Tu sú Miklošove slová: „Myslím si, že sa síce vyriešila vládna kríza, ale nevyriešil sa problém, ktorý ju spôsobil. A ním je konfrontačný a egocentrický mikromanažment zo strany Igora Matoviča. Jeho pozícia sa oslabila de iure, ale nie de facto. Mám problém uveriť, že sa zmení.“ Brigita Schmögnerová: „Minister financií musí radšej mlčať a už vôbec nie komunikovať cez sociálne siete. Nezvykol si počúvať a zvažovať argumenty iných.“ Pán Kamenický povedal: „Všetci, čo sa tešili, že urobil štátnické gesto, je absolútne naivný“ a tak ďalej a tak ďalej. Mal pravdu. Myslím si, že moji predrečníci veľmi podrobne, ale veľmi podrobne rozobrali ekonomické záležitosti. A ja som trošku načrel do rozboru osobnosti Igora Matoviča, do rozboru osobnosti intrigána, podvodníka, v minulosti plagiátora, čo sa týka diplomovky, a aj vulgárneho človeka, narušeného jedinca. Pamätáme si, čo povedal dosť nedávno Blahovi, dneska sa vyjadroval ohľadom nejakých kôz a tak ďalej a ďalej a ďalej, on toho veľa narozprával. Myslím si, že aj na túto stránku ministra Matoviča sa treba pozrieť, pretože je to kľúčová stránka, áno, kľúčová, pretože od nej sa odvíja a bude sa odvíjať ďalšia činnosť tohto Matoviča ako ministra financií, vážení páni, vážené dámy. Pán Pellegrini sa vyjadril, že si myslel, že Matovič sa zmení, keď bude premiér. No tak som sa pousmial, v duchu som sa pousmial. No, naivita asi pána Pellegriniho. Vedel som, cítil som, že Matovič je typ, ktorý sa nemení. Matovič je Matovič a každý, kto len si len pomyslí, že sa Matovič môže zmeniť, je úplne mimo. Totižto ego Matoviča je väčšie ako naša planéta. Čo ako planéta, ono je väčšie ako Mliečna dráha, keď sa spojí s Andromedou. Moji predrečníci poriadne rozobrali všetky lapsusy, klamstvá, kalkuliarstva, finty, ťahy, ba dokonca náznaky akéhosi, to ťažko sa hovorí, banditizmu v jeho konaní. Aké? Napríklad vyhrážky opozícii, polícii, občanom, ministrom. A čo ešte? Urážky na nás všetkých okolo, pľuvance na všetky strany. Ako som už dnes povedal, je to slon v porceláne. Koniec koncov aj Igor Matovič to dneska priznal. Má deštrukčné sklony, má dokonca aj samodeštrukčné sklony. V krajinách Afriky, Blízkeho východu takýchto nazývajú teroristi či samovražední atentátnici. V Japonsku za vojny sa volali kamikadze. Dnes sa tu opäť hral na hrdinu, robil pózu človeka, čo sa nebojí. Dal to na pozíciu martýra, že by ho museli odstrániť. Jeho však nemusí nik odstrániť, on odstráni aj sám seba. Odstránil normálny život v štáte, odstraňuje svojich kritikov, častokrát zákerne, rafinovane. A, samozrejme, s tým jeho svojským humorom. Tak ako bol a je a bude najnajnajhorší premiér šíriaci hanbu na Slovenskú republiku a občanov Slovenskej republiky, tak z jeho ministrovaním je to horšie. Prečo? Lebo on totižto drží kasu, on drží basu. On je boss, on je koncový hráč. Pri ňom sa všetko skončí. Ďakujem za slovo.